Justas Pankauskas

Justas Pankauskas (g. 1983 m. gegužės 3 d. Marijampolėje) – Lietuvos ir Lazdijų rajono savivaldybės politikas, LSDP ir LSDJS veikėjas.

 Biografija 
Įstojęs į Lietuvos ir Olandijos bendrą jaunimo organizaciją, padėjo olandams organizuoti paramos teikimą sunkiai besiverčiančioms šeimoms Lietuvoje. Būdamas 12 klasėje, įstojo į Lietuvos socialdemokratinio jaunimo sąjungą.  2001 m. baigė Marijampolės Rygiškių Jono gimnaziją. 2001–2005 m. studijavo Vilniaus universiteto Tarptautinių santykių ir politikos mokslų institute. Politikos mokslų bakalauras. Būdamas studentas, vasaromis dirbo užsienyje. 2008 m. VU TSPMI įgijo tarptautinių santykių ir diplomatijos magistro laipsnį.

2005–2009 m. Europos Parlamento nario Justo Vinco Paleckio padėjėjas Vilniuje. 2009 m. VŠĮ „Atnaujinkime miestą“ direktoriaus pavaduotojas. 2011–2021 m. Lazdijų rajono savivaldybės tarybos narys.

2011–2012 m. Vilniaus miesto mero patarėjas. 2012–2016 m. Ministro pirmininko Algirdo Butkevičiaus patarėjas jaunimo, sporto, nevyriausybinių organizacijų klausimais.  (lrytas.lt inf.) 2016 m. Lietuvos Respublikos vidaus reikalų viceministras. 2016–2020 m. Seimo nario Algimanto Salamakino padėjėjashttps://archive.today/20201103114336/https://www.lrs.lt/sip/portal.show?p_r=35381&p_k=1&p_a=31&p_asm_id=80.

Nuo 2000 m. Lietuvos socialdemokratinio jaunimo sąjungos (LSDJS) narys, 2002–2004 m. LSDJS Marijampolės skyriaus pirmininkas. 2006–2007 m. LSDJS Vilniaus skyriaus pirmininkas.

Nuo 2005 m. LSDP Vilniaus skyriaus narys, nuo 2007 m. LSDP tarptautinis sekretorius. Nuo 2009 m. LSDP pirmininko pavaduotojas (2011, 2013 ir 2015 m. perrinktas sekančioms kadencijoms). 2010 m. LSDP Lazdijų rajono skyriaus narys. LSDP Valdybos ir LSDP Prezidiumo narys.

 Šeima 
Žmona Natalja Pankauskienė.Justas Pankauskas . Kas yra kas Lietuvoje 2018. Nuoroda tikrinta 2021-11-13.

 Šaltiniai 

 Nuorodos 
http://www.vrk.lt/2016-seimo/kandidatai?srcUrl=/rinkimai/102/rnk426/kandidatai/lrsKandidatasAnketa_rkndId-1103740.html

Kategorija:Vilniaus politikai
Kategorija:Lazdijų politikai
Kategorija:Lietuvos vidaus reikalų viceministrai